คลำเจอก้อนใต้คางด้านขวามี 3ก้อนด้านซ้ายมี 2ก้อน กลิ้งได้กดไม่เจ็บขนาดไม่ใหญ่มากบางก้อนไม่ถึง 1ซม. ก้อนไม่มีการยุบหายหรือใหญ่ขึ้นแต่เพิ่มจำนวน เป็นมาตั้งแต่เดือน พฤศจิกายน 62 แล้วครับ อยากทราบว่าเป็นอันตรายร้ายแรงหรือเปล่าครับ
สวัสดีครับ ก้อนเนื้อที่อยู่ใต้ผิวหนังและไม่มีอาการเจ็บปวดและเคลื่อนที่ได้โดยทั่วไปมักเป็นก้อนที่ไม่ร้ายแรงซึ่งมีได้หลายแบบอาทิเช่น1.เนื้องอกไขมัน2.เนื้องอกรูขุมขน3.ถุงน้ำหากเป็นเนื้องอกแบบไม่ร้ายแรงขนาดมักจะไม่โตขึ้นและไม่มีอาการเจ็บปวดซึ่งอาจไม่จำเป็นต้องผ่าตัดเอาออกยกเว้นแต่ว่าก้อนจะเกิดการอักเสบหรือมีหนองภายในอย่างไรก็ดี ในกรณีนี้ ก้อนมีการเพิ่มจำนวนมากขึ้นด้วยเพื่อความมั่นใจควรไปพบแพทย์เพื่อให้แพทย์ได้ตรวจดูลักษณะก้อนอย่างละเอียดอีกครั้งเพื่อการวินิจฉัยและรักษาอย่างถูกต้องและเหมาะสมครับ